**Νόμος 5000/2022 ΦΕΚ 226Α’ (9-12-2022) - Άρθρο 43**

**Έξοδα διανυκτέρευσης - Τροποποίηση παρ. 2 άρθρου 10 υποπαρ. Δ9 παρ. Δ' άρθρου 2 ν. 4336/2015**

**Άρθρο 10**

**Έξοδα Διανυκτέρευσης**

………..

[Αρχή Τροποποίησης] «2. Το ποσό των εξόδων διανυκτέρευσης αναγνωρίζεται ανάλογα με την κατηγορία, στην οποία εντάσσονται οι δικαιούχοι βάσει των διατάξεων του άρθρου 5 του παρόντος και βάσει του καταβληθέντος ποσού, και ορίζεται ως εξής:

α. Κατηγορία Ι, μέχρι 80 ευρώ ανά διανυκτέρευση

β. Κατηγορία ΙΙ, μέχρι 60 ευρώ ανά διανυκτέρευση.

Τα ανωτέρω ποσά προσαυξάνονται έως τις 31.12.2022 κατά είκοσι τοις εκατό (20%) και από 1ης.1.2023 κατά τριάντα τοις εκατό (30%) για διαμονή εντός των ορίων των δήμων Αθηνών και Θεσσαλονίκης. Η ως άνω προσαύξηση ισχύει και για διαμονή στη νησιωτική χώρα από την 1η Μαΐου έως και την 30ή Σεπτεμβρίου εκάστου έτους. Σε περίπτωση διανυκτέρευσης σε κατάλυμα κόστους υψηλότερου του οριζόμενου, ανά κατηγορία στην παρούσα παράγραφο, η δαπάνη αναγνωρίζεται μέχρι του οριζόμενου αυτού ποσού.

Νόμοι και υπουργικές αποφάσεις που εκδόθηκαν κατ’ εξουσιοδότησή τους μετά την 1η.1.2016 και καθορίζουν ποσά εξόδων διανυκτέρευσης διαφορετικά από αυτά της παρούσας, εξακολουθούν να ισχύουν.» - ΤΡΟΠΟΠΟΙΗΣΗ ΚΑΙ ΔΙΑΜΟΡΦΩΣΗ, ΩΣ ΑΝΩ, ΤΗΣ ΠΑΡ. 2 ΤΟΥ ΑΡΘΡΟΥ 10 ΤΗΣ ΥΠΟΠΑΡ. Δ9 ΜΕ ΤΟ ΑΡΘ. 43 ΤΟΥ Ν. 5000/22, ΦΕΚ-226 Α/9-12-22 – Ισχύς από 1-1-2023, σύμφωνα με την παρ. 4 του άρθρου 77 του ν. 5000/22 [Τέλος Τροποποίησης]

3.  Δεν αναγνωρίζονται έξοδα διανυκτέρευσης όταν άλλος φορέας από αυτόν που εκδίδει την εντολή μετακίνησης, καλύπτει αυτά.

4.  Οι συνοδοί ασφαλείας καθώς και οι συνοδοί των προσώπων της παραγράφου 4 του άρθρου 5, διαμένουν στο ίδιο ξενοδοχείο με το πρόσωπο που συνοδεύουν………….